Jan Vertonghen

Jan Bert Lieve Vertonghen (sündinud 24. aprillil 1987 Sint-Niklaasis) on Belgia jalgpallur, kes mängib kaitsjana Portugali kõrgliiga klubis Lissaboni Benfica.

Aastatel 2012–2020 mängis ta Inglismaa Premier League'i klubis Tottenham Hotspur. Enne Tottenhami siirdumist mängis ta pikka aega Hollandi kõrgliiga klubis Ajaxis. 2012. aastal valiti ta Hollandi aasta jalgpalluriks.

2012. aasta juulis suundus ta 12 miljoni euro eest Tottenhami. Esimesel hooajal Inglismaa kõrgliigas lõi ta 34 mängus kokku neli väravat ning valiti kõrgliiga hooaja sümboolsesse koosseisu. 

Hooajal 2017–2018 valiti ta Tottenhami aasta mängijaks ning valiti lisaks Inglismaa kõrgliiga hooaja sümboolsesse koosseisu.

2020. aasta augustis sõlmis ta kolmeaastase lepingu Lissaboni Benficaga."Jan Vertonghen joins Benfica on three-year deal after leaving Tottenham". BBC Sport. Vaadatud 16.8.2020

 Koondisekarjäär 
2007. aasta kuulus ta Belgia noortekoondisse Euroopa alla 21-aastaste meistrivõistlustel.

Debüüdi Belgia rahvuskoondises tegi Vertonghen 2. juunil 2007 mängus Portugali vastu. Esimese värava Belgia koondise särgis lõi ta 12. augustil 2009 sõprusmängus Tšehhi vastu.

2008. aasta suveolümpiamängude jalgpalliturniiril kuulus ta Belgia koondisse. Belgia sai turniiril neljanda koha.

2014. aasta maailmameistrivõistluste viimases alagrupimängus lõi ta värava Lõuna-Korea vastu.

Vertonghen kuulus Belgia koondisse ka 2016. aasta Euroopa meistrivõistlustel.

2018. aasta maailmameistrivõistluste kaheksandikfinaalis lõi ta värava Jaapani vastu."Belgia tuli rongi alt välja ja jõudis veerandfinaali". sport.err.ee. 2.7.2018. Vaadatud 3.7.2018

 Saavutused 
Ajax
Eredivisie: 2010–11, 2011–12
KNVB Cup: 2006–07, 2009–10

 Viited 

 Välislingid 

 Profiil Tottenham Hotspur FC kodulehel
Jan Vertonghen – ESPN

Kategooria:Belgia jalgpallurid
Kategooria:Amsterdami Ajaxi mängijad
Kategooria:Tottenham Hotspur FC mängijad
Kategooria:Lissaboni Benfica jalgpallurid
Kategooria:Premier League'i mängijad
Kategooria:Sündinud 1987